EkBass/fiwiki-20250220-pages-articles huggingface dataset:
Tetuán (1863)

Tetuán oli Espanjan laivaston vuonna 1863 vesillelaskettu ironclad. == Valmistus == Alus tilattiin Ferrolista, missä köli laskettiin toukokuussa 1861.Gardiner, Robert s. 380 Alus laskettiin vesille maaliskuussa 1863 ja se valmistui tammikuussa 1866. Alus otettiin palvelukseen kesäkuussa. == Palvelus == Kolmannessa karlistisodassa vuoden 1873 puolivälissä ensimmäinen tasavalta perustettiin kapinan seurauksena. Kapinalliset valtasivat 12. heinäkuuta Cartagenan, jonka satamassa oli osa Välimeren laivueen aluksista kuten panssarifregatit Tetuán, Vitoria ja Numancia sekä panssarikorvetti Méndez Nuñez. Saksan keisarikunnan ja Britannian kuninkaallisen laivaston alukset SMS Friedrich Carl ja HMS Swiftsure valtasivat Vitorian ja puisen höyryfregatin, jotka uhkasivat ampua Almeriaa, jollei lunnaita makseta. Vallatut alukset luovutettiin 26. syyskuuta hallitukselle. Kapinallisten haltuun jääneet Numancia, Tetuán ja Mendez Nuñez joutuivat 11. lokakuuta hallituksen Vitorian johtaman laivasto-osaston yllättämiksi lähellä Cartagenaa. Osastot pyrkivät pitämään etäisyyttä, koska hallituksen alukset eivät halunneet upottaa kapinallisten hallussa olleita aluksia. Tetuán vaurioitui taistelussa. Korjattavana olleella aluksella syttyi 30.-31. joulukuuta tulipalo, joka tuhosi sen. Hylky romutettiin vuotta myöhemmin. == Lähteet == * === Viitteet === Luokka:Espanjan laivaston ironclad-sotalaivat
Zaragoza (1867)

Zaragoza oli Espanjan laivaston vuonna 1867 vesillelaskettu ironclad. == Valmistus == Puurunkoinen panssarivyöllä suojattu alus, jonka tykit sijoitettiin keskilaivaan patteriksi, tilattiin lokakuussa 1860 Cartagenasta, missä köli laskettiin 4. lokakuuta 1861. Alus laskettiin vesille 6. helmikuuta 1867 ja se valmistui kesäkuussa 1868. Vuonna 1885 alukselle asennettiin neljä Armstrongin valmistamaa yhdeksän tuuman, kolme Hontoria 7,1 tuuman tykkiä ja kahdeksan Hontoria 6,4 tuuman tykkiä. Aluksen aseistuksen täydensivät yksi 4,7 tuuman ja kuusi 12 naulan tykkiä.Gardiner, Robert s. 381 == Palvelus == Alus otettiin palvelukseen vuonna 1868. Alus oli modernisoitavana vuonna 1889 ja siirrettiin torpedokoululaivaksi 1890-luvulla. Alus poistettiin vuonna 1899. == Lähteet == * === Viitteet === Luokka:Espanjan laivaston ironclad-sotalaivat
Tupla P ja Dopermannit

__NOTOC__ Tupla P ja Dopermannit on suomalaisen rap-artisti Aren vuonna 2016 julkaistu EP. Levyn tuottajana toimi Ruuben. == Kappaleet == # # # == Lähteet == Luokka:Suomalaiset hip hop -EP:t Luokka:Vuoden 2016 EP:t Luokka:Aren albumit
17 EP

17 EP on suomalaisen rap-artisti Gettomasan EP-levy, joka julkaistiin 23. kesäkuuta 2017. Levyn kuudesta kappaleesta Ruuben tuotti viisi kappaletta, ja kappaleen "Justnii" tuottajana toimi Joniveli. == Kappaleet == # # # # # # == Lähteet == Luokka:Vuoden 2017 EP:t Luokka:Gettomasan albumit Luokka:Suomalaiset hip hop -EP:t
Sähkönjakelu

Sähkönjakelu on sähkönsiirron vaihe, jossa sähköverkossa kulkeva virta jaetaan yksittäisiin käyttökohteisiin. Suurjännitelinjasta haarautuu ilma- ja maakaapeleita, joita pitkin kulkevan sähkövirran jännite muutetaan muuntajissa suurjännitteestä pienemmäksi, kotitalouksien käyttöön sopivaksi verkkojännitteeksi. Voimalasta lähtevän sähkövirran jännite voi olla jopa 13 800 volttia ja saapuvan verkkovirran jännite vaihtelee 110-260 voltin välillä maanosasta riippuen. Sähköverkon toimivuutta seurataan tilastoimalla sattuneita sähkökatkoja. == Katso myös == * Jakelujärjestelmä == Lähteet == * http://www.energiauutiset.fi/etusivu/luotettava-sahkonjakelu-jatkui.html === Viitteet === == Aiheesta muualla == Luokka:Sähkönsiirto
Dontnod Entertainment

Don’t Nod Entertainment SARL, toiminimeltään Dontnod Entertainment (tyyliteltynä DONTИOD), on ranskalainen pelitalo, jonka toimipaikka sijaitsee Pariisissa. Vuonna 2008 perustettu yhtiö aloitti kehittämishistoriansa toimintaseikkailupelin Remember Me kanssa. Yhtiö koki vaikeita taloudellisia ongelmia, kunnes se julkaisi vuonna 2015 videopelin Life Is Strange, joka Dontnodin toimitusjohtajan Oskar Guilbertin mukaan pelasti yhtiön todella vaikeasta taloudellisesta tilanteesta. Pelin menestystä seuranneet liiketulot mahdollistivat keskittymisen kolmeen vuonna 2018 julkaistuun videopeliin: toimintaroolipeli Vampyr sekä Life Is Strangen spin-off The Awesome Adventures of Captain Spirit ja jatko-osa Life Is Strange 2. Vuonna julkaistiin videopelit Twin Mirror sekä Tell Me Why. == Pelit == Vuosi Videopeli Alusta Julkaisija 2013 Remember Me Microsoft Windows, PlayStation 3, Xbox 360 Capcom 2015 Life Is Strange Android, iOS, Linux, macOS, Microsoft Windows, PlayStation 3, PlayStation 4, Xbox 360, Xbox One Square Enix 2018 Vampyr Microsoft Windows, PlayStation 4, Xbox One Focus Home Interactive 2018 The Awesome Adventures of Captain Spirit Microsoft Windows, PlayStation 4, Xbox One Square Enix 2018 Life Is Strange 2 Microsoft Windows, PlayStation 4, Xbox One Square Enix 2020 Tell Me Why Microsoft Windows, Xbox One Xbox Game Studios 2020 Twin Mirror Microsoft Windows, PlayStation 4, Xbox One Bandai Namco Entertainment 2024 Banishers: Ghosts of New Eden Microsoft Windows, PlayStation 5, Xbox Series X/S Focus Home Interactive == Lähteet == == Aiheesta muualla == * Profiili MobyGamesissä Luokka:Ranskalaiset videopeliyritykset
Siinain isku 2017

Siinain isku tapahtui 24. marraskuuta 2017, kun Pohjois-Siinailla Egyptissä Bir al-Abedin kaupungissa militantit laukaisivat pommin ja alkoivat ampua moskeijassa kesken perjantairukoksen. Egyptin valtionsyyttäjän mukaan hyökkääjiä oli 25–30 ja heillä oli Isisin lippu. Iskussa kuoli ainakin 305 ihmistä ja 128 loukkaantui. Mikään järjestö ei ole toistaiseksi ilmoittautunut iskun tekijäksi. Egyptin presidentti Abdel Fattah al-Sisi julisti maahan kolmen päivän suruajan. ==Lähteet== Luokka:Isis-järjestön terrori-iskut Luokka:Terrori-iskut Egyptissä Luokka:Vuoden 2017 terrori-iskut
Howard Goodall

Howard Goodall (s. 1958) on brittiläinen säveltäjä, joka on säveltänyt musikaaleja, kuoroteoksia sekä musiikkia televisiosarjoihin. Televisiossa hänet tunnetaan pitkään jatkuneesta yhteistyöstään komedianäyttelijä Rowan Atkinsonin ja käsikirjoittaja Richard Curtisin kanssa. Goodall on säveltänyt kymmenen musikaalia, ensimmäisen vuonna 1984. Niitä on esitetty West Endillä ja Off-Broadwaylla ja ne ovat saaneet useita palkintoja. Musikaalia Love Story (2010) on esitetty Suomessakin. Goodallin säveltämästä taidemusiikista menestyneimpiä ovat uskonnollisiin teksteihin tehdyt kuoroteokset His Eternal Light: A Requiem (2008) ja Enchanted Voices (2009) sekä useat psalmien kuorosovitukset. Goodall on säveltänyt musiikin (sekä taustamusiikin että tunnusmusiikin) brittiläisiin komediasarjoihin Ei yhdeksän uutiset, Red Dwarf, Musta kyy, Mr. Bean, Kovat koppalakissa ja Dibleyn kirkkoherra sekä visailuohjelmaan QI. Mr. Beanissa hän käytti tunnusmusiikkina itse säveltämäänsä latinankielistä kuorolaulua Ecce homo qui est faba. Goodall on myös tehnyt Channel 4 -kanavalle 1990-luvulta alkaen sarjan itse juontamiaan dokumentteja musiikin historiasta. Eräs dokumenteista voitti Bafta-palkinnon. Goodall on säveltänyt musiikin elokuviin Bean – äärimmäinen katastrofielokuva (1997) ja Mr. Bean lomailee (2007) sekä Winston Churchillista kertoviin televisioelokuviin The Gathering Storm (2002) ja Winston Churchill myrskyn silmässä (2009). Viimeksi mainitusta hän voitti Primetime Emmy -palkinnon parhaan televisioelokuvan musiikin sarjassa. == Lähteet == *Biography (Goodallin elämäkerta hänen omalla kotisivullaan) == Aiheesta muualla == * * *Goodallin virallinen kotisivu Luokka:Brittiläiset säveltäjät Luokka:Brittiläiset elokuvasäveltäjät Luokka:Primetime Emmy -palkinnon saajat Luokka:Vuonna 1958 syntyneet Luokka:Elävät henkilöt Luokka:Brittiläisen imperiumin komentajat
Armomurhaaja

Armomurhaaja on vuonna 2017 ensi-iltansa saanut suomalainen musta komediaelokuva, jonka on käsikirjoittanut ja ohjannut Teemu Nikki. Elokuva kertoo mekaanikosta, joka sivutyönään lopettaa vanhoja lemmikkejä. Sen pääosissa ovat Matti Onnismaa, Jari Virman, Hannamaija Nikander, Heikki Nousiainen ja Pihla Penttinen. Armomurhaaja sai ensi-iltansa Toronton elokuvajuhlilla 7. syyskuuta 2017. Elokuvateattereihin se ilmestyi Suomessa 24. marraskuuta 2017. Elokuva sai viisi Jussi-ehdokkuutta parhaasta elokuvasta, ohjauksesta, käsikirjoituksesta, naissivuosasta (Nikander) ja musiikista. Se voitti Jussit käsikirjoituksesta, jonka teki Teemu Nikki, ja musiikista, jonka sävelsivät Timo Kaukolampi ja Tuomo Puranen. Nikki voitti parhaan käsikirjoituksen palkinnon Tokion kansainvälisillä elokuvafestivaaleilla. Elokuva kilpaili Suomen edustajana vuoden 2018 Pohjoismaiden neuvoston elokuvapalkinnosta, mutta palkinnon voitti Islannin ehdokas Woman at War. Armomurhaaja oli myös Suomen Oscar-ehdokas, mutta se ei yltänyt kilpailun semifinaaliin asti. Joulukuussa 2019 suomalaiset elokuvakriitikot äänestivät Armomurhaajan 2010-luvun neljänneksi parhaaksi suomalaiselokuvaksi. ==Rooleissa== == Vastaanotto == Aamulehti Antti Selkokari Episodi Niko Ikonen Helsingin Sanomat Miska Rantanen Hufvudstadsbladet Krister Uggeldahl Turun Sanomat Henri Waltter Rehnström AV Club Ignatiy Vishnevetsky B The Globe And Mail Gayle MacDonald == Lähteet == ==Aiheesta muualla== * * * * Luokka:Teemu Nikin ohjaamat elokuvat Luokka:Vuoden 2017 suomalaiset elokuvat Luokka:Suomalaiset mustan komedian elokuvat
Mika Luoto

Mika Luoto on seuraavien henkilöiden nimi: * Mika Luoto (s. 1969), suomalainen keilaaja * Mika Luoto (s. 1973), suomalainen triathlonisti
Mika Luoto (keilaaja)

Mika Luoto (s. 8. heinäkuuta 1969 Hyvinkää) on suomalainen keilaaja. Hänen uransa huippuhetki oli vuoden 2001 EM-kilpailuissa, joissa hän voitti neljä Euroopan-mestaruutta. Vuonna 2002 hän voitti henkilökohtaisen maailmancupin ja vuonna 2003 singlen maailmanmestaruuden. Seuratasolla Luoto on edustanut hyvinkääläisseuroja Hookers ja Pinjets sekä helsinkiläistä Ballmastersia ja lohjalaista Rännimestareita (RäMe). Luoto kuului vuonna 2000 Euroopan cupin voittaneeseen Suomen joukkueeseen. Vuoden 2001 EM-kilpailuissa Tanskan Aalborgissa hän voitti kultaa singlessä, All Events -kilpailussa, parikilpailussa Kimmo Lehtosen kanssa sekä triokilpailussa Lehtosen ja Sami Konsterin kanssa. Joukkuekilpailussa hän sai pronssia. Joukkueiden Euroopan- cupissa 2002 Luoto oli kolmanneksi sijoittuneessa Suomen joukkueessa. Myöhemmin samana vuonna Riiassa Luoto voitti henkilökohtaisen maailmancupin. Loppuottelussa hän voitti Singaporen Remy Ongin 2–0 (224–165, 202–183). Vuoden 2003 MM-kilpailuissa Kuala Lumpurissa Luoto voitti singlen maailmanmestaruuden. Luoto voitti SM-kultaa joukkuekilpailussa 1998, 2000, 2003 ja 2005 sekä parikilpailussa 2003 ja 2005. Henkilökohtaisessa SM- kilpailussa hän sijoittui parhaimmillaan pronssille vuonna 2000. SM- liigamestarijoukkueeseen hän kuului vuosina 1998, 1999 ja 2002. Urheilutoimittajain Liitto valitsi Luodon vuoden parhaaksi suomalaiskeilaajaksi 2002 ja 2003. == Lähteet == * === Viitteet === Luokka:Suomalaiset keilaajat Luokka:Vuonna 1969 syntyneet Luokka:Elävät henkilöt
Eetu Isometsä

Eetu Otto Elmeri Isometsä (s. 15. toukokuuta 1997 Vihti) on suomalainen golfaaja. Hän edustaa seuratasolla Levi Golfia. Isometsän parhaimpiin saavutuksiin kuuluu golfin reikäpelin SM-hopea vuodelta 2024, jossa hän hävisi finaalissa Sami Välimäelle. Reikäpelin SM-pronssia Isometsä voitti vuonna 2023. Hän on saavuttanut myös SM-kultaa alle 21-vuotiaiden sarjassa vuonna 2017. Isometsä on edustanut Suomea alle 18-vuotiaiden EM-kilpailuissa, sekä miesten EM-kilpailuissa. Isometsä on hiihtäjä Jari Isometsän poika. Isometsä kilpailee myös aktiivisesti hiihdon kansallisella tasolla. Hän ilmestyi hiihdon suomen cupin lähtöviivalle Vantaan osakilpailuun yllättäen vuonna 2021. Tämän jälkeen hänen nimi on löytynyt useaan otteeseen kansallisten hiihtokilpailujen tulosluettelosta. Hän on yltänyt SM-kisoissa parhaillaan sijalle 36. Vuonna 2024. Hän edustaa seuratasolla IF Sibbo vargarnaa. Isometsä harrasti aiemmin myös salibandya. Salibandyssä hän on saavuttanut SM- pronssia B-junioreissa kaudella 2013–2014 Esport Oilersin riveissä. == Saavutukset == * 2. SM-Reikäpeli 2024 * 3. SM-Reikäpeli 2023 * 1. SM- Lyöntipeli U21 2017 == Lähteet == # https://golfpiste.com/henkilot/eetu- isometsa-aikamoinen-apina-putosi-selasta/ # https://www.is.fi/viihde/art-2000005232598.html # www.vihdinuutiset.fi/artikkeli/539193-eetu-isometsa-pelaa-golfin-em-kisoissa # www.golfpiste.net/seasongolf/uutiset/?newsID=130608⟨=fi # https://www.hbl.fi/artikel/eetu-isometsa-golfkarriar-enda-alternativet/ Luokka:Vuonna 1997 syntyneet Luokka:Elävät henkilöt Luokka:Suomalaiset golfaajat
M/S Tampere

M/S Tampere on vuonna 1957 valmistunut suomalainen sisävesimatkustajalaiva. Laiva on seilannut aina Pyhäjärvellä Kokemäenjoen vesistössä ja sen kotisatama on ollut Laukontorin satama. Alus liikennöi reitillä Tampere–Hämeenlinna vuoteen 2013 saakka, jolloin Hopealinja myi aluksen Laivanvarustamo Tampere Oy:lle ravintolaivaksi. 2020-luvulla romuksi kuvailtu laiva on kerännyt merkittävää julkisuutta sen ankkuroiduttua luvattomasti lukuisiin paikkoihin Vanajaa. Se on joutunut myös laajan ilkivallan kohteeksi. Aluksella on 180 matkustajapaikkaa sekä ruokailutilat 100 matkustajalle. M/S Tampere oli ravintolalaivana yksi Tampereen vanhimpia toiminnassa olevia ravintoloita. Laivaravintolana se avattiin ensimmäisen kerran vuonna 1958. == Lähteet== == Aiheesta muualla== Tampere Tampere
Mika Luoto (triathlonisti)

Mika Luoto (s. 1973) on suomalainen triathlonisti. Hän sijoittui vuonna 2003 pitkän matkan MM-kilpailuissa viidenneksi ja vuonna 2001 täysmatkan MM- kilpailuissa kuudenneksi. Täysmatkan Suomen-mestaruuden hän voitti ensimmäisen kerran vuonna 1995 ja viimeisen kerran vuonna 2012. Luoto on koulutukseltaan matematiikanopettaja ja työskentelee lehtorina Kerttulin lukiossa. == Lähteet == * === Viitteet === Luokka:Suomalaiset triathlonistit Luokka:Vuonna 1973 syntyneet Luokka:Elävät henkilöt
Viestimedia

Viestimedia Oy (ent. Viestilehdet Oy) on suomalainen kustannustalo. Viestimedia julkaisee maaseutuaiheisia lehtiä: Maaseudun Tulevaisuus -lehteä, Koneviesti-lehteä ja Aarre-lehteä. == Lähteet == Luokka:Suomalaiset lehtitalot
Agénor de Gasparin

Agénor Étienne, Gasparinin kreivi (12. heinäkuuta 1810 Orange, Ranska – 14. toukokuuta 1871 Geneve, Sveitsi) oli ranskalainen valtiomies ja kirjailija, joka vastusti muun muassa orjuutta ja puhui uskonnonvapauden puolesta. Vaimonsa Valérie de Gasparinin kanssa hän perusti Lausanneen sairaanhoitajatarkoulun. == Elämä == Agénor de Gasparin syntyi vuonna 1810. Hänen isänsä oli kreivi Adrien de Gasparin, joka toimi urallaan muun muassa Ranskan sisäministerinä. Agénor opiskeli oikeustiedetta. Hänet valittiin 1837 korkeimpaan hallinto-oikeuteen ja vuonna 1842 Korsikalta edustajainhuoneeseen. Hän kritisoi edustajana hallitusta ja vaati siirtomaiden orjuuden lakkauttamista. Gasparin osallistui syyskuussa 1848 Ranskan protestanttien yleiskokoukseen. Hän perusti 1849 Frédédic Monodin kanssa Union des Églises évangéliques libres -kirkkokunnan. Vuonna 1848 tapahtunut helmikuun vallankumous järkytti Gaspariniä, ja vuonna 1850 hän päätti muuttaa Sveitsiin, Geneven lähelle. Siellä hän keskittyi kirjoittamiseen ja julkaistyöhön. Hän oli perustamassa myös vaimonsa Valérie de Gasparinin kanssa Lausanneen La Source -nimistä sairaanhoitajatarkoulua. Evankelinen oppilaitos perustettiin 1859 vapaita ja sitoumattomia sairaanhoitajattaria varten. == Lähteet == == Aiheesta muualla == *Gasparin teoksia Projekti-Gutenbergissä Luokka:Ranskalaiset orjuuden vastustajat Luokka:Ranskalaiset poliitikot Luokka:Ranskalaiset kreivit Luokka:Vuonna 1810 syntyneet Luokka:Vuonna 1871 kuolleet
Saksan 250. jalkaväkidivisioona

250\. jalkaväkidivisioona () oli toisessa maailmansodassa Saksan maavoimien jalkaväkiyhtymä, joka koottiin vapaaehtoisista espanjalaisista. Se tunnetaan nimellä sininen divisioona (). Divisioona sai jopa oman mitalin kunnostauduttuaan Leningradin piirityksessä 1943. == Perustaminen == Divisioonan muodostamista ehdotti Espanjan johtaja Francisco Francon luotetuin neuvonantaja ja Espanjan ulkoministeri Ramón Serrano Súñer. Joukko muodostettiin, jotta Espanja välttyisi sodanjulistukselta länsiliittoutuneille sen jälkeen kun Saksa hyökkäsi Neuvostoliittoon vuonna 1941. Vapaaehtoisten rekrytointi alkoi 28. kesäkuuta ja divisioonaan ilmoittautui suuri joukko falangistien kannattajia. Espanjan asevoimat halusi säilyttää divisioonan valvonnan eikä luovuttanut vastuuta falangisteille, minkä seurauksena vakinaisessa palveluksessa olevia upseereita sijoitettiin sen johtotehtäviin ja joukkoihin liitettiin vakituisen armeijan rivisotilaita. Divisioona muodostettiin espanjalaisista ja muutamasta sadasta portugalilaisesta vapaaehtoisesta. Perustamispäivänä Grafenwoehrin koulutuskeskuksessa 20. heinäkuuta 1941 sen vahvuus oli 14 000 sotilasta.Mitchum, Samuel W. Jr. s. 294. == Historia == Divisioona lähetettiin pian perustamisen jälkeen itärintamalle Novgorodiin pohjoiseen armeijaryhmään, jonka mukana se osallistui taisteluihin Novgorodin–Leningradin ja Ilmajärven alueilla vuoden 1941 lopulta alkuvuoteen 1942. Divisioonalla oli suuri merkitys torjuttaessa puna-armeijan talvihyökkäystä, jolloin se kärsi 8 000 sotilaan tappiot kaatuneina, haavoittuneina, vangittuina ja paleltuneina. Saatuaan täydennyksiä Espanjasta divisioona siirrettiin Olhavan alueelle, missä se osallistui toiseen Laatokan taisteluun tammi-helmikuussa 1943 menettäen 3 200 sotilasta. Taistelussa fusilieeripataljoona menetti 90 prosenttia vahvuudestaan, mutta divisioona piti asemansa torjuen puna-armeijan hyökkäyksen. Divisioona osallistui Leningradin piirityksen valvontaan lokakuuhun 1943, jolloin Franco pyysi divisioonan kotiuttamista. Divisioona lakkautettiin virallisesti 20. lokakuuta 1943. Noin puolet divisioonan henkilöstöstä jatkoi kuitenkin palvelustaan Waffen-SS:ssä sodan loppuun. ==Komentajat == DivisioonankomentajatThe 250. Infanterie-Division on the Axis History Factbook: * kenraalimajuri Agustin Muñoz Grandes 20. heinäkuuta 1941 – 13. joulukuuta 1942 * kenraaliluutnantti Emilio Esteban-Infantes Martin 13. joulukuuta 1942 – 20. lokakuuta 1943 ==Lähteet== * ===Viitteet=== == Aiheesta muualla == * The 250. Infanterie-Division by Jason Pipes * Spanish Blue Division Awards Luokka:Espanjan sotahistoria 250 Luokka:Itärintama (toinen maailmansota)
Beneath the Skin

__NOTOC__ Beneath the Skin on islantilaisen indie pop -yhtye Of Monsters and Menin toinen studioalbumi, jonka julkaisi Republic Records 9. heinäkuuta 2015. Kappaleille Crystals, Empire ja Wolves Without Teeth on julkaistu musiikkivideot. == Kappaleet == # # # # # # # # # # # # # == Arvostelut == * Metacritic: 63/100 Metacritic: Keskiarvio Beneath the Skin - albumin levyarvosteluista * Soundi: Soundi: Beneath the Skin -albumin levyarvostelu == Lähteet == Luokka:Vuoden 2015 albumit Luokka:Islantilaiset albumit Luokka:Indie pop -albumit
Nonadekaani

Nonadekaani eli n-nonadekaani (C19H40) on 19-hiilinen suoraketjuinen alkaani. Se on normaaliolosuhteissa olomuodoltaan kiinteää vahamaista ainetta, joka ei käytännössä liukene veteen. Liukenee hieman etanoliin ja on liukoinen hiilitetrakloridiin, dietyylieetteriin ja asetoniin. Nonadekaanin rakennekaava on CH3(CH2)17CH3, moolimassa 268,53 g/mol, sulamispiste 31,5 °C, kiehumispiste 330 °C (760 mmHg paineessa), tiheys 0,7855 g/cm3 (vesi = 1,0 g/cm3), leimahduspiste 100 °C (c.c.), itsesyttymislämpötila 230 °C, taitekerroin 1,4409 (20 °C) ja CAS-numero 629-92-5. Nonadekaania esiintyy useissa kasveissa, niiden tuoksuissa ja semiokemikaalina eliöiden viestinnässä. Suoraketjuiset alkaanit C18 C19 C20 Oktadekaani Nonadekaani Eikosaani == Aiheesta muualla == *PubChem: Nonadecane *Human Metabolome Database (HMDB): Nonadecane *Food Component Database(FooDB): Nonadecane *Dr. Duke's Phytochemical and Ethnobotanical Databases: Nonadecane *Pherobase: Floral Compound - 19Hy *Pherobase: Semiochemical - 19Hy Luokka:Alkaanit
Portamento (albumi)

__NOTOC__ Portamento on yhdysvaltalaisen indie pop -yhtye The Drumsin toinen studioalbumi, jonka julkaisi Island Records 2. syyskuuta 2011. == Kappaleet == # # # # # # # # # # # # == Arvostelut == * Pitchfork: 7.4/10 * Spin: 7/10 * The Guardian: == Aiheesta muualla == * Discogs: Portamento - albumi discogs.com -sivustolla Luokka: Vuoden 2011 albumit Luokka:Yhdysvaltalaiset indie pop -albumit
Pablo Estensoro

Pablo Pedro Estensoro (s. 1974) on espanjalainen karateka. Hän saavutti parhaimmillaan Kyokushinin Euroopan-mestaruuden Rengokai-liitossa 2014. Sitä ennen hän saavutti IKO-liitossa raskaansarjan EM-hopeaa 2003, 2006 ja 2013. Kotimaassaan Estensoro voitti kerran Espanjan mestaruuden. ==Kilpaura== Estensoro saavutti ensi kerran isompaa menestystä 2002 EM-kilpailuissa Bulgariassa voitettuaan pronssia. Seuraavissa kilpailuissa hän eteni ensimmäistä kertaa loppuotteluun, jossa hän hävisi Krzysztof Habraszkalle. Estensoro voitti vielä EM-pronssia 2004 raskaassasarjassa. Hän saavutti EM- hopeaa 2006 kotikisoissaan Espanjassa ja voitti samana vuonna myös Espanjan raskaansarjan mestaruuden.SPANISH WEIGHT CATEGORY CHAMPIONSHIPS BARCELONA 2006 europeankyokushin.org Viitattu 20.7.2018 Estensoro hävisi tuolloin loppuottelussa Lucian Gogonelille. Loppuottelun jälkeen Estensoro voitti EM- pronssia 2008 ja 2009 raskaassarjassa. Marraskuussa 2009 hän saavutti kolmannen EM-hopeamitalinsa, joka oli samalla ensimmäinen avoimessasarjassa. Estensoro hävisi tällä kertaa loppuottelussa maamiehelleen Alejandro Navarrolle. 2010 hän oli mukana EM-kilpailuissa Romaniassa, jossa Estensoron kisat päättyivät välieriin.24RD EUROPEAN WEIGHT CATEGORY CHAMPIONSHIPS BUCHAREST 2010 europeankyokushin.org Viitattu 20.7.2018 Hän saavutti vielä viidennen EM-pronssimitalin Italiassa 2011. ===KWF ja Euroopan mestaruus=== Estensoro siirtyi sittemmin ottelemaan Kyokushinin KWF-liittoon, jossa hän saavutti menestystä EM-kilpailuissa Puolassa 2013.KWF European Open Championships kyokushinresults.com Viitattu 24.11.2017 Estensoro saavutti hopeaa hävittyään loppuottelussa Aleksander Komanoville. Välissä hän otteli myös Rengokai liitossa, jossa Estensoro saavutti Euroopan-mestaruuden 2014 kotikisoissaan. Hän voitti loppuottelussa maamiehensä Sergio Lopezin.European Championships – Rengokai kyokushinresults.com Viitattu 22.10.2018 2017 Estensoro voitti EM-pronssia toistamiseen Puolassa järjestetyissä kilpailuissa. ==Lähteet== Luokka:Espanjalaiset karatekat Luokka:Kyokushinin harjoittajat Luokka:Vuonna 1974 syntyneet Luokka:Elävät henkilöt
Sonja Lyubomirsky

Sonja Lyubomirsky (s. 1967) on yhdysvaltalainen Kalifornian yliopiston (Riverside) psykologian professori ja tietokirjailija. Hän on tutkinut erityisesti ihmisten onnellisuutta ja kuuluu positiivisen psykologian edustajiin. Lyubomirsky lukeutuu tieteelliseltä tuotannoltaan maailman viitatuimpien psykologian tutkijoiden joukkoon ja oli esimerkiksi marraskuussa 2017 julkaistulla, maailmanlaajuisesti yli 3 300 tutkijaa sisältävällä Highly Cited Researchers -listalla (psykiatrian ja psykologian osa-alue). Lyubomirsky on syntyperältään venäläinen. Hän opiskeli ensin Harvardin yliopistossa (A.B., psykologia, 1989) ja valmistui sosiaalipsykologian tohtoriksi (Ph.D.) Stanfordin yliopistosta (1994). Hän on työskennellyt professorina Kalifornian yliopistossa (Riverside) vuodesta 2005. Sitä ennen hän oli 1994–2005 saman yliopiston apulaisprofessori (ensin assistant, sitten associate professor). ==Teokset== Molemmat teokset on julkaistu ainakin 15 eri maassa. * Lyubomirsky, S. (2013) The myths of happiness: What should make you happy, but doesn’t, what shouldn’t make you happy, but does. New York: Penguin Press. themythsofhappiness.org, ISBN 978-0143124511. * Lyubomirsky, S. (2008). The how of happiness: A scientific approach to getting the life you want. New York: Penguin Press. thehowofhappiness.com ISBN 978-0143114956. ==Lähteet== ==Aiheesta muualla== * Sonja Lyubomirsky Google Scholarissa (scholar.google.com) * Sonja Lyubomirskyn kotisivut (sonjalyubomirsky.com) * Lyubomirsky mediassa (drsonja.net) * Sonja Lyubomirskyn sivu Kalifornian yliopistoilla (psych.edu.ucr) * The Science and Practice of Happiness Across the Lifespan (Univ. of California; 2014; videon kesto 1h 25min 25s) (youtube.com) Luokka:Elävät henkilöt Luokka:Yhdysvaltalaiset psykologit Luokka:Yhdysvaltalaiset professorit Luokka:Viitatuimmat tutkijat Clarivaten mukaan Luokka:Vuonna 1967 syntyneet
Worlds

__NOTOC__ Worlds on yhdysvaltalaisen elektronisen musiikin tuottaja Porter Robinsonin ensimmäinen studioalbumi. Albumin tyylilaji on erilainen kuin muissa Porter Robinsonin kappaleissa. Albumin julkaisi Virgin EMI Records ja Astralwerks 12. elokuuta 2014. == Kappaleet == # # # # # # # # # # # # == Arvostelut == * Allmusic: * Metacritic: 63/100 * Pitchfork: 6.9/10 * Spin: 8/10 == Lähteet == == Aiheesta muualla == * Discogs: Worlds - albumi discogs.com -sivustolla Luokka:Vuoden 2014 albumit Luokka:Yhdysvaltalaiset elektronisen musiikin albumit
Wauhaus

WAUHAUS on monitaiteinen taidekollektiivi. Sen ohjelmistoon kuuluu nykyteatteria, esitystaidetta, tanssiteoksia, sosiaalista koreografiaa, konsepteja ja työpajoja. Sen keskeisimmät jäsenet ovat skenografi Laura Haapakangas, ohjaaja Juni Klein, lavastaja ja valosuunnittelija Samuli Laine, äänisuunnittelija Jussi Matikainen, koreografi Jarkko Partanen, mediataiteilija Jani-Matti Salo, äänisuunnittelija Heidi Soidinsalo ja tuottaja Julia Hovi. WAUHAUSin teokset ovat kokonaisvaltaisia tapahtumia. Ne käsittelevät usein ajankohtaisia aiheita, ja niissä yhdistyvät kokonaisvaltainen audiovisuaalinen ilmaisu ja tietoisuus taideperinteistä. Ryhmän teoksia ovat muun muassa elokuussa 2017 Kiasma-teatterissa esitetty The Church of Internet, joka oli eräänlainen muistojuhla sosiaalisen median kuolleille henkilöille. Lokakuussa 2017 ensi-iltansa sai Uuden tanssin keskus Zodiakissa Private Dancer, jossa yleisö osallistuu kuuntelemalla, havainnoimalla ja fansioimalla yhdessä tai yksin kuulokkeiden kautta. WAUHAUS sai marraskuussa 2017 näyttämö- ja esitystaiteen valtionpalkinnon. Palkintoperusteluiden mukaan ryhmän teokset ovat olleet omaäänisiä, rohkeita, uudistavia ja onnistuneita. == Lähteet == == Aiheesta muualla == * Ryhmän kotisivut Luokka:Suomalaiset taiteilijaryhmät
Fysiikkaperusteinen renderöinti

Fysiikkaperusteinen renderöinti () on joukko renderöintitekniikoita, joilla pyritään saamaan realistisempaa grafiikkaa mallintamalla valon käyttäytymistä (fotorealismi). PBR perustuu approksimaatiolle todellisuudesta, joka perustuu fysiikan periaatteisiin. PBR on käytössä muun muassa reaaliaikaisessa tietokonegrafiikassa kuten videopeleissä, joissa tavoitteena on realistisempaa grafiikkaa ilman säteenseurannan laskennallista vaativuutta. Menetelmän tarkoituksena on tuottaa grafiikkaa erilaisiin valaistusolosuhteisiin vähemmällä työmäärällä. Menetelmä keskittyy muun muassa seuraaviin osa- alueisiin: * heijastuminen * diffuusio * läpinäkyvyys ja läpikuultavuus * energian säilyvyys * metallisuus * fresnel-kuvio Valon aallonpituus on merkittävä tekijä useissa kohdissa. Tekniikkaa on käytetty muun muassa Remember Me -videopelin valaistuksessa. Menetelmä valittiin helpottamaan resurssien uudelleenkäyttöä ja vähentämään pelin tuotantoaikaa. Pelissä käytetään muokattua versiota Unreal Engine 3 -pelimoottorista, jossa käytetään Blinn microfacet -nimellä tunnettua menetelmää. Blinn microfacet on fysiikkapohjainen toteutus pinnan ja valon reaktiosta, joka mallinnetaan Bidirectional Reflectance Distribution Function (BRDF) -menetelmällä. Suomalaisista peleistä Wreckfest on yksi tekniikkaa käyttävistä ajopeleistä. == Vaikutus == Matt Pharr, Greg Humphreys ja Pat Hanrahan on palkittu konseptien formalisoinnista ja referenssitoteutuksesta fysiikkaperusteiselle renderöinnille, joka on julkaistu heidän kirjassaan.https://www.pbrt.org Myös termiä Physically Based Shading on käytetty toisinaan. == Lähteet == == Kirjallisuutta == * Luokka:Tietokonegrafiikka
Matts Kankkonen

Matts Gustafsson Kankkonen (1815 – 16. heinäkuuta 1899 Rödsö, Kokkolan maalaiskuntaDödsfall Finlands Allmänna Tidning 20.7.1899, s. 1. Kansalliskirjaston digitaaliset aineistot. Viitattu 17.10.2019.) oli suomalainen, Kokkolan maalaiskunnassa asunut talonpoika ja hylkeenpyytäjä, jolla oli merkittävä osuus Oolannin sodan aikana kesäkuussa 1854 käydyssä Halkokarin kahakassa.Tietosanakirja (1912), s. 209 Runeberg.org. Viitattu 24.11.2017. Englannin laivaston uhatessa takavarikoida Kokkolan satamassa olleet kauppalaivat ja hävittää Halkokarilla sijainneet Kokkolan porvarien varastot kauppaneuvos Anders Donner kokosi noin sadan miehen vapaaehtoisjoukon, joka yhdessä venäläisen sotaväen kanssa onnistui torjumaan englantilaisten maihinnousuveneet niin sanotussa Halkokarin kahakassa 7. kesäkuuta 1854. Vapaaehtoisjoukkoon kuulunut talonpoika Kankkonen oli hylkeenpyytäjänä hankkinut tarkat ampumataidot ja juuri hänen on kerrottu ampuneen jo heti ensimmäisessä yhteislaukauksessa maihinnousuyritystä johtaneen luutnantti Carringtonin.Jukka Relas: Keisarillinen taidekokoelma Suomessa, s. 26. Otava, Helsinki 2009.Kokkolan sankarit entistä ehompina Ateneumissa Yle 26.4.2013. Viitattu 23.11.2017.Oolannin sota ja Halkokarin kahakka Kokkolan kaupunki. Viitattu 23.11.2017. Halkokarin tapaus teki Kokkolan vapaaehtoisista niin maineikkaita, että Venäjän keisari Nikolai I antoi heille useita lahjoja ja kunnianosoituksia. Kankkoselle lahjoitettiin muun muassa Pyhän Yrjön hopeamitali ja kaksi kivääriä. Kankkosesta ja kauppaneuvos Donnerista tilattiin keisarin määräyksestä myös vuonna 1856 valmistuneet Wladimir Swertschkoffin maalaamat muotokuvat, jotka sijoitettiin Helsingin keisarilliseen palatsiin eli nykyiseen Presidentinlinnaan, missä ne ovat tänäkin päivänä. Presidentti Martti Ahtisaari kertoi Kankkosen muotokuvan olleen hänen suosikkinsa Presidentinlinnan taideteoksista. ==Lähteet== Luokka:Suomalaiset maanviljelijät Luokka:Vuonna 1815 syntyneet Luokka:Vuonna 1899 kuolleet
Dragon’s Dogma

Dragon's Dogma on Capcomin julkaisema toimintaroolipeli. Peli on julkaistu vuonna PlayStation 3 ja Xbox 360 konsoleille. Päivitetty ja laajennettu versio Dragon's Dogma: Dark Arisen on julkaistu PlayStation 3:lle, PlayStation 4:lle, Windowsille, Xbox 360:lle ja Xbox Onelle. == Vastaanotto == IGN antoi pelin alkuperäiselle versiolle arvosanaksi 7.9/10 arvostelussaan. Muropaketti antoi pelin Dark Arisen -versiolle arvosanaksi neljä tähteä viidestä. == Myynti == Peli on Capcomin yli miljoonan kappaleen myyntiin yltäneiden ”platina”-pelien listalla. == Lähteet == == Aiheesta muualla == * * * Pelin kotisivut Luokka:Vuoden 2012 videopelit Luokka:PlayStation 3 -pelit Luokka:PlayStation 4 -pelit Luokka:Xbox 360 -pelit Luokka:Xbox One -pelit Luokka:Windows-pelit Luokka:Capcomin videopelit Luokka:PlayStation 4 Pro -tehostetut pelit
Coda (tiedostojärjestelmä)

Coda on Carnegie Mellon -yliopistossa vuonna 1987 kehitetty hajautettu levyjärjestelmä. Coda on kehitetty Andrew File System version 2 pohjalta. Coda on saatavilla muun muassa Linux-alustalle. Codan pohjalta kehitettiin InterMezzo-levyjärjestelmä, joka oli myös osana Linux-kerneliä. InterMezzo poistettiin Linuxin 2.6 -versioista, kun sen kehitys lopetettiin ja kehittäjät alkoivat kehittää Lustre-tiedostojärjestelmää Cluster File Systems -yhtiössä vuonna 2001. == Lähteet == Luokka:Ohjelmistot Luokka:Verkkolevyjärjestelmät
Cgroups

cgroups () on Linux-ytimen ominaisuus järjestelmän ylläpitoon ja hallintaan. Ominaisuudella voidaan järjestää prosessit hierarkiaan, jonka mukaan tehtäville voidaan asettaa rajoituksia resursseille kuten muistin ja suoritinajan käytölle. Ominaisuutta voidaan käyttää suoritettavien toimintojen jäädyttämiseen esimerkiksi eräajon pysäyttämiseen ja jatkamiseen myöhemmin levylle tallennetun tilan mukaan. Ominaisuuden ensimmäinen versio on lisätty ytimen versiossa 2.6.24 tammikuussa 2008. Ominaisuutta käytetään käyttöjärjestelmätason virtualisoinnissa hyväksi. Linux-versiossa 4.14 on lisätty tuki säikeistysmoodille. cgroup-ryhmittelyä tukevat useat sovellukset kuten Docker, Hadoop, HTCondor, Kubernetes, LXC ja Mesos. == Lähteet == == Aiheesta muualla == * Introduction to Control Groups (Cgroups) * Control Group v2 Luokka:Linux-ydin
Roso-orakas

Roso-orakas (Sarcodon scabrosus) on suomuorakkaisiin kuuluva orakas. Se on hyvin karvaan makuinen eikä sovellu syötäväksi. Sen voi sekoittaa männyn- (S. squamosus) ja kuusensuomuorakkaisiin (S. imbricatus). Roso-orakkaan lakki on punertavan ruskea, vanhempana ruskeiden suomujen peitossa ja halkeilee usein rosoiseksi. Roso-orakkaan malto jalan tyvellä on sinivihreää ja haju jauhomainen. Männynsuomuorakkaan malto on vaaleaa, mutta jalan tyveltä tummanruskeaa, kuusensuomuorakkaan malto on kauttaaltaan vaaleanruskehtavaa. == Ulkonäkö ja koko == Roso-orakkaan lakki on noin 4–14 cm leveä, kupera tai laakea, kuoppakeskustainen, nuorena se on sileä ja samettipintainen, myöhemmin suomuinen ja keskeltä halkeilee rosoisesti. Pohjaväri kellertävä, lakkia peittävät suomut ovat punertavanruskeita. Usein suomut niin suuria, että koko lakki vaikuttaa ruskealta. Piikistö nuorena kellertävänvalkoinen, myöhemmin punertavanruskea, piikit eli orat 1–8 mm pitkiä. Jalka on 2,5–20 cm pitkä, 1–3 cm paksu, tyveen kapeneva, tyvestä kapeampi, hieno nukkainen, nuorena punertavanruskea, vanhemmiten lakin suomujen värinen, tyvestä harmaa tai sinivihreä. Malto on vaaleanruskeaa, jalan tyvestä sinivihreää. Maku kitkerä, haju jauhomainen. Itiöpöly on ruskeata. == Levinneisyys == Roso-orakas kasvaa kuivissa kangasmetsissä ja männikoissä boreaalisella vyöhykkeellä. Roso-orakas on männyn juurisieni. == Kasvupaikka ja elinympäristö== Roso-orakas kasvaa harvinaisena kangasmetsissä männyn seuralaisena Etelä- ja Keski-Suomessa. Itiöemät ilmestyvät elo–syyskuussa. == Käyttö == Ei kelpaa syötäväksi. == Lähteet == == Aiheesta muualla == *MushroomExpert.Com: Sarcodon scabrosus *Mushroom Observer: Name: Sarcodon scabrosus (Fr.) P. Karst. *Sarcodon scabrosus Skrovlig taggsvamp Luokka:Suomuorakkaat
Linuxin tarina

Linuxin tarina on kirja Linuxin kehityksestä sekä sen kehittäjästä Linus Torvaldsista. Kirjan on kirjoittanut Tuula Nikkanen ja sen on julkaissut Satku vuonna 2000. Kirjassa kerrotaan myös muista Linux-kehittäjistä sekä yrityksien kaupallisesta näkökulmasta. == Lähteet == * Luokka:Suomalaiset elämäkerrat ja muistelmat Luokka:Kirjat Linuxista Luokka:Vuoden 2000 kirjat
The Linux Programming Interface

The Linux Programming Interface on kirja Linux-ytimen ja GNU C-kirjaston (glibc) ohjelmointirajapinnoista (API). Kirja on kirjoitettu ytimen versiolle 2.6.35 ja glibc versiolle 2.12. == Lähteet == == Aiheesta muualla == * Kirjan tiedot julkaisijan sivuilla Luokka:Vuoden 2010 kirjat Luokka:Kirjat Linuxista
KPC Records

KPC tai KPC Records on suomalainen hip hop -kollektiivi. Sen perustivat jyväskyläläiset rap-artistit Rekami, Are ja Gettomasa vuonna 2013 Kortepohjassa. Muita KPC Recordsia edustavia artisteja ovat Joosu J, Lyttä, Kriso K, Tohtori Getto sekä edesmennyt Mike Mo.https://www.fum.fi/uutiset/jyvaskylalaisrappari-mikemo-on-kuollut/ KPC Records toimi aiemmin myös levymerkkinä, jonka kautta julkaistiin muun muassa Gettomasan ja Ruubenin albumi Vellamo LP (2014) ja Aren albumi Raaka ja Leikkaamaton (2015). Nimi KPC tulee joko sanoista Kortepohja City tai Kortepohja Crew. == KPC Tour == Marras-joulukuussa 2022 järjestetyllä KPC Tour -kiertueella olivat mukana Gettomasa, Shakkii, Are, Kriso, Rekami, Lyttä, Tohtori Getto, Axel Kala, Pyrythekid ja Aaro630. Kiertue alkoi Jyväskylän jäähallista 12. marraskuuta ja päättyi Oulun Tullisaliin 17. joulukuuta. Esiintymispaikkoja olivat myös Tampereen Pakkahuone, Turun Logomo ja Helsingin Kaapelitehdas. == Katso myös == * Skill Street Entertainment == Lähteet == Luokka:Suomalaiset hip hop -levy-yhtiöt Luokka:Jyväskylän musiikki
Ristananna Tracey

Ristananna Tracey (s. 9. toukokuuta 1992 Kingston, Jamaika) on jamaikalainen 400 metrin aitajuoksun MM-mitalisti. Hän edustaa jamaikalaisessa Spanish Townissa toimivaa Sprint Tech Track Clubia. Hän on pituudeltaan 178 cm. Tracey sijoittui 400 metrin aitajuoksussa kahdeksanneksi Bressanonen alle 18-vuotiaiden MM-kilpailuissa 2009 ja viidenneksi alle 20-vuotiaiden MM- kilpailuissa Monctonissa 2010. Hän voitti alle 20-vuotiaiden Keski-Amerikan ja Karibian mestaruuden 400 metrin aitajuoksussa ja 4 × 400 metrin viestissä 2010. Tracey karsiutui 400 metrin aitajuoksun välierissä MM-kilpailuissa Daegussa 2011 ja Moskovassa 2013 sekä alkuerissä Pekingissä 2015. Rio de Janeiron olympialaisissa 2016 hän sijoittui viidenneksi silloisella ennätyksellään 54,15. Lontoon MM-kilpailuissa 2017 hän saavutti pronssia ennätysajallaan 53,74. == Lähteet == Luokka:Jamaikalaiset 400 metrin aitajuoksijat Luokka:Vuonna 1992 syntyneet Luokka:Elävät henkilöt
Linux Device Drivers

Linux Device Drivers on kirja Linux-ytimen laiteajurien ohjelmoinnista. Kirjan kolmas painos on Linux-ytimen versiolle 2.6.10 ja saatavilla Creative Commons -lisenssillä. Kirjan toinen painos on tehty ytimen versiolle 2.4 ja on saatavilla GNU Free Documentation -lisenssillä. == Lähteet == Luokka:Vuoden 1998 kirjat Luokka:Kirjat Linuxista
Pamela Dutkiewicz

Pamela Dutkiewicz (s. 28. syyskuuta 1991 Wattenscheid, Saksa) on saksalainen 100 metrin aitajuoksun MM-mitalisti. Hän edustaa TV Wattenscheid -seuraa ja on pituudeltaan 170 cm. Dutkiewicz keskeytti 100 metrin aitajuoksun loppukilpailun Amsterdamin EM-kilpailuissa 2016. Rio de Janeiron olympialaisissa hän karsiutui välierissä. Hän saavutti Belgradin EM- hallikilpailuissa 2017 pronssia 60 metrin aitajuoksussa ajalla 7,95. Hän voitti 100 metrin aitajuoksun Euroopan joukkuemestaruuskilpailuissa 2017. Lontoon MM-kilpailuissa hän saavutti pronssia ajalla 12,72. Berliinin EM- kilpailuissa 2018 hän sai hopeaa niin ikään ajalla 12,72. Dutkiewicz juoksi 100 metrin aitajuoksuennätyksensä 12,61 Weinheimissa 27. toukokuuta 2017. 60 metrin aidat hän on juossut hallissa aikaan 7,79 Leipzigissa 18. helmikuuta 2017. Hän on voittanut Saksan-mestaruuden ulkoradoilla 100 metrin aitajuoksussa 2017 ja 2018 sekä sisäradoilla 60 metrin aitajuoksussa 2017 ja 2019. == Lähteet == Luokka:Saksalaiset pika-aitajuoksijat Luokka:Vuonna 1991 syntyneet Luokka:Elävät henkilöt
Courtney Frerichs

Courtney Frerichs (s. 18. tammikuuta 1993 Barrington, Illinois) on yhdysvaltalainen 3 000 metrin estejuoksun olympia- ja MM-mitalisti. Frerichs karsiutui 3 000 metrin estejuoksun alkuerissä Barcelonan alle 20-vuotiaiden MM-kilpailuissa 2012. Hän voitti NCAA:n estejuoksumestaruuden 2016. Rio de Janeiron olympialaisissa hän sijoittui estejuoksussa 11:nneksi. Hän saavutti Lontoon MM-kilpailuissa 2017 hopeaa 3 000 metrin estejuoksussa ennätysajallaan 9.03,77. Dohan MM-kilpailuissa 2019 hän oli samassa lajissa kuudes. Hän saavutti vuodelle 2021 siirretyissä Tokion olympialaisissa hopeaa 3 000 metrin estejuoksussa ajalla 9.04,79. Eugenen MM-kilpailuissa 2022 hän sijoittui kuudenneksi. Frerichs juoksi 3 000 metrin estejuoksun Pohjois-Amerikan ennätyksen 9.00,85 Monacossa heinäkuussa 2018. Hän paransi ennätyksen aikaan 8.57,77 Eugenessa 21. elokuuta 2021. == Henkilökohtaiset ennätykset == === Ulkoradoilla === Laji Aika Paikka Päivä 1 500 metrin juoksu 4.07,39 Portland 21. heinäkuuta 2020 3 000 metrin juoksu 8.47,90 Portland 10. heinäkuuta 2020 5 000 metrin juoksu 14.50,06 Portland 30. kesäkuuta 2020 10 000 metrin juoksu 31.23,13 San Juan Capistrano 6. maaliskuuta 2022 3 000 metrin estejuoksu 8.57,77 AR Eugene 21. elokuuta 2021 === Sisäradoilla === Laji Aika Paikka Päivä 3 000 metrin juoksu 8.57,15 Albuquerque 14. helmikuuta 2020 5 000 metrin juoksu 14.48,75 Boston 11. helmikuuta 2022 == Lähteet == Luokka:Yhdysvaltalaiset estejuoksijat Luokka:Yhdysvaltalaiset olympiamitalistit Luokka:Vuonna 1993 syntyneet Luokka:Elävät henkilöt
Grottaglie

Grottaglie on kunta Taranton maakunnassa Apuliassa Italiassa. Grottagglien asukasluku on 31 890 (2017). Kunta tunnetaan taidekeramiikastaan ja viineistään. == Historia == Grottaglien nimi tulee latinankielisestä nimestä Cryptae Aliae, joka tarkoittaa monta rotkoa. Alueella on asuttu jo paleoliittisellä kaudella. Roomalaisen Enniuksen uskotaan asuneen Grottaglien alueella. Grottaglien ympäristössä on paljon kaivettuja luolia, jotka alueen asukkaat ovat kaivaneet todennäköisesti suojautuakseen saraseenien hyökkäyksiltä varhaiskeskiajalla. Luolia on hyödynnetty turvapaikkana myöhemminkin. ==Nähtävyyksiä== Grottaglieen rakennettiin piispanlinna Castello Episcopio 1300-luvulla. Se on barokkityylinen linna Grottaglien vanhankaupungin kupeessa. Linnassa toimii nykyään museo. Kaupungin pääkirkko on Chiesa Matrica vuodelta 1372. Kirkko edustaa romaanista tyyliä. Toinen kirkko, Chiesa di San Francesco Di Geronimo, on vuodelta 1832. Grottagliessa on de Félice -suvun palatsi Palazzo de Félice, joka on rakennettu 1767, sekä useita muita komeita palatsirakennuksia eri aikakausilta. ==Lähteet== == Aiheesta muualla == Luokka:Taranton maakunnan kunnat
Riisiproteiini

Riisiproteiini on proteiini-isolaatti, joka on vaihtoehto hera- ja soijaproteiineille. Imeytymisnopeus Riisiproteiinissa on keskimääräinen. Riisiproteiinin, sekä heraproteiinin aminohappoprofiili on melko samankaltainen. Riisiproteiini valmistetaan ruskeasta täysjyvä riisistä käsittelemällä se entsyymeillä, jolloin proteiinit eriytyvät hiilihydraateista. Idättäminen parantaa sen aminohappoprofiilia. Riisiproteiini on hypoallergeeninen proteiini, eli on vähemmän allergeenisia reaktioita aiheuttava, kuin vastaavat eläinproteiinit tai soijaproteiini.http://www.vitamiinisuositukset.com/riisiproteiini-tietoa- kokemuksia/ == Lähteet == Luokka:Riisi
Pelimies

Pelimies voi tarkoittaa jotakin seuraavista: * Pelimies, suomalainen televisiosarja (2016–) * Pelimies, Frederikin albumi (2002) * The Player – Pelimies, Robert Altmanin elokuva (1992) == Katso myös == * Pelimiehet
Linux-nimiavaruudet

Linux-nimiavaruudet () on Linux-ytimen ominaisuus, jolla voidaan jakaa samalla tietokoneella olevat resurssit toisilleen näkymättömiin alueisiin eli nimiavaruuksiin. Globaalit järjestelmän resurssit voidaan abstraktoida siten, että prosesseille näkyy omat erilliset instanssit globaaleista resursseista. Samaan nimiavaruuteen kuuluvat prosessit näkevät resurssit samoin kun taas eri nimiavaruuteen kuuluvat eivät. Menetelmä vastaa periaatteeltaan Unixin `chroot`-komennon laajentamista muihin käyttöjärjestelmän hallinnoimiin resursseihin niiden eriyttämiseen. Ominaisuutta käytetään säiliöinnissä jotta eri nimiavaruuksiin sijoitetut sovellukset eivät vaikuta toistensa toimintaan. Esimerkiksi mitä vain hakemistoa voidaan käyttää juurihakemistona varsinaisen juuren sijaan muuttamatta itse ohjelman toimintaa. Samalla periaatteella prosessit voidaan jakaa osiin, jolloin yhteen osioon kuuluva ei näe eikä voi muokata muiden osioiden prosesseja: kahdessa eri prosessiavaruudessa voi olla samanaikaisesti eri prosessi samalla tunnistenumerolla. Myös muun muassa verkkoliitännät ja muun tyyppiset resurssit voidaan osioida. Eräät ohjelmat eivät salli useampaa instanssia ohjelmasta, esimerkiksi tiettyä verkkoporttia voi normaalisti kuunnella vain yksi ohjelma kerrallaan. Jakamalla verkkoyhteydet eri nimiavaruuksiin voi eri nimiavaruuksissa olla kaikki portit käytettävissä ja siten ajaa useampaa instanssia ohjelmasta. Ominaisuuden ensimmäinen toteutus koski mount-nimiavaruutta, joka otettiin mukaan ytimen versiossa 2.4.19 vuonna 2002. Nimiavaruudella eriyttäminen ei tarvitse hypervisor-virtualisointia. Virtualisoinnissa laitteistoa emuloidaan ja sen päällä ajetaan toista käyttöjärjestelmäydintä. Nimiavaruuksien avulla säiliöinnissä ei käytetä laitteistoemulaatiota eikä toista ydintä. Ominaisuutta on myöhemmin laajennettu käyttäjien nimiavaruuksiin ytimen versiossa 3.8. Omiin nimiavaruuksien osioitavia tyyppejä ovat: Tyyppi Selite mount levyjen, osioiden ja taltioiden liitokset UTS verkkonimet (koneen nimi, domain-nimi) IPC prosessien välinen kommunikaatio Network verkkolaitteet, pinot, portit PID prosessitunnukset User käyttäjä- ja ryhmätunnukset Cgroups Cgroups time kellonajat Myös kellonaikojen hallintaan on kehitetty tukea säiliöiden siirtämiseen eri fyysisten tietokoneiden välillä. Menetelmään on saatu vaikutteita Plan 9 -käyttöjärjestelmän vastaavasta ratkaisusta. Solaris- käyttöjärjestelmässä on vastaava toiminnallisuus nimeltä Zones. ==Esimerkki== seuraava komento root-oikeuksin käynnistää komentotulkin, joka ei näe muita prosesseja: unshare --fork --pid --mount-proc /bin/bash == Lähteet == Luokka:Linux-ydin
Jettesaari

Jettesaari on entisen Rymättylän kunnan, nykyisen Naantalin kaupungin lounaisosiossa sijaitseva saari. Saari sijaitsee noin 32 kilometriä Turusta länteen. Saaren pinta-ala on 31,3 hehtaaria ja sen suurin pituus on 0,8 kilometriä kaakosta luoteeseen. Saari nousee noin 30 metriä merenpinnan yläpuolelle. Luokka:Naantalin saaret Luokka:Rymättylä
Sherburne County Generating Station

Sherburne County Generating Station on hiilivoimala Minnesotassa Yhdysvalloissa. Se on pinta-alaltaan, kapasiteetiltaan ja hiilen kulutukseltaan Xcel Energyn suurin voimalaitos. Ensimmäinen yksikkö otettiin käyttöön vuonna 1976, toinen 1977 ja kolmas 1987. Laitos kuluttaa päivittäin 20 000 tonnia hiiltä, joka louhitaan Montanassa ja Wyomingissa. 2 400 megawatin tuotanto riittää 2 miljoonan kotitalouden tarpeisiin. == Lähteet == Luokka:Yhdysvaltain kivihiilivoimalat Luokka:Minnesotan rakennukset ja rakennelmat
Idealism

__NOTOC__ Idealism on saksalaisen elektronista musiikkia tuottavan duon Digitalismin debyyttialbumi, joka julkaistiin Virgin Recordsilla 9. toukokuuta 2007. Albumi julkaistiin Yhdysvalloissa Astralwerksin kautta vasta 19. heinäkuuta 2017. Rockstar Games käytti kappaletta ”Idealistic” videopelin Midnight Club: Los Angeles trailerissa == Kappaleet == # # # # # # # # # # # # # # # == Arvostelut == * AllMusic: * Metacritic: 76/100 == Aiheesta muualla == * Idealism Discogsissa Luokka:Digitalismin albumit Luokka:Vuoden 2007 esikoisalbumit
Immunity

__NOTOC__ Immunity on englantilaisen elektronista musiikkia tuottavan artistin Jon Hopkinsin neljäs studioalbumi, jonka julkaisi Domino Records 4. kesäkuuta 2013. Albumi oli ehdolla Mercury Prizen vuoden 2013 parhaaksi albumiksi. == Kappaleet == # # # # # # # # == iTunes bonuskappaleet == # * # # # == Arvostelut == * Allmusic: * Pitchfork: 8.5/10 * Spin: 8/10 * TheNeedleDrop 8/10 Youtube: Theneedledropin levyarvostelu == Lähteet == == Aiheesta muualla == * Discogs: Immunity - albumi discogs.com sivustolla Luokka:Vuoden 2013 albumit Luokka:Brittiläiset elektronisen musiikin albumit
Geologinen kartta

Geologinen kartta on visuaalinen esitys geologisesta eli maahan liittyvästä paikkatiedosta. Geologisessa kartassa kuvataan eri värisävyin ja karttamerkein Maan koostumusta ja rakennetta: erilaisia geologisia alueita, kuten maaperä-, maannos-, mineraali- ja kallioperäalueita sekä geologisia muodostumia ja kohteita. Geologiset kartat kuvaavat myös maa- ja kallioperään varastoitunutta vettä eli pohjavesialueita sekä soiden turvealueita. Geologiset kartat voivat olla myös paleontologisia ja kuvata maapallon kehityshistorian eri vaiheita ja geologisia alueita ja kohteita temporaalisesta näkökulmasta. Suomessa geologisten karttojen tuottamisesta vastaavat pääasiassa Geologian tutkimuskeskus ja Maanmittauslaitos. Geologiset kartat ovat tärkeitä esimerkiksi kaivostoiminnassa, rakentamisessa sekä aluesuunnittelussa. Geologisia karttoja tuotetaan niin maastotutkimuksila näytteitä keräämällä kuin kaukokartoituksella, kuten laserkeilauksilla ja spektroskopialla. Nasa on spektometriaan perustuen tutkinut myös muiden planeettojen geologiaa ja luonut niistä karttoja. Geologisessa maaperäkartassa on esimerkiksi nähtävissä moreeni-, hiekka-, hiesu-, hieta- ja savialueet. Kallioperäkartta havainnollistaa puolestaan kallioperän koostumusta, sitä mistä kivilajeista alueen kallioperä koostuu. Kallioperäkartassa näkyvät esimerkiksi graniitti, gneissi, kvartsikivi, hiekkakivi ja konglomeraattialueet. Pohjavesikartta kuvaa pohjavesialueiden sijoittumista. Geologisia pinnanmuotoja ovat endo- ja eksogeenisten prosessien, esimerkiksi laattatektoniikan ja vulkanismin synnyttämät sekä eroosion muovaamat kohteet. ==Geologiset kohteet Suomessa== Suomessa tavallisia geologisia kohteita ovat esimerkiksi muinaisten vuoristojen jäänteet, kuten tunturit ja vaarat, vulkanismin synnyttämät kimberliittipiiput, kallioperän kultajuonteet, pohjavesialueiden lähteet, fluviaaliset muodot, kuten jokien aikaansaamat pinnanmuodot, esimerkiksi kurut, rotkot ja raviinit, eoliset dyynit sekä glasiaaliset jääkauden merkit, kuten salpausselät, harjut, drumliinit, sandurit, suppakuopat, siirtolohkareet ja hiidenkirnut. Geologian tutkimuskeskus julkaisee myös luonnonhistoriaa ja geologisia nähtävyyksiä esitteleviä geologisia retkeilykarttoja, jotka opastavat hankkimaan uusia elämyksiä ja tutustumaan Suomen mielenkiintoisiin geologisiin kohteisiin. ==Katso myös== *Geologinen muodostuma ==Lähteet== == Aiheesta muualla == Luokka:Geologia Luokka:Karttatyypit